AARHUS: Endnu en stor udvidelse af Veri Centret er netop gået i gang.

Denne gang skal der bygges en ekstra etage på centret i Vejlby-Risskov, som i slutningen af 2013 blev opkøbt af Nordic Real Estate Partners, NREP, som siden udbyggede centret med 1.000 ekstra kvadratmeter.

Den seneste udvidelse gav plads til en ny Fakta, en apoteker og en større Kvickly, som fornyligt blev kåret til landets bedste.

Nu er centret så i gang med at bygge en ny etage, som i alt bliver på 1.500 kvadratmeter. Hele den nye etage skal overtages af Fitness.dk til maj, hvor kæden går i gang med at færdiggøre de nye lokaler, som efter planen skal slå dørene op i sensommeren.